Glasovi za i protiv raspuštanja zatvora Guantanamo
Mnogi se boje da će bezbjednost Amerike biti ugrožena bilo puštanjem zatvorenika, bilo slanjem u zatvore u treće zemlje
Većina svijeta je glasno pozdravila jednu od prvih predsjedničkih odluka baracka Obame - da u roku godinu dana zatvori zatvor Guantanamo, na Kubi.Oko 245 osoba osumnjičenih za terorističke aktivnosti trenutno se nalati u ovom zatvorskom objektu, i logično je da uz pohvale ovakvoj odluci, postoje i mnoge zabrinutosti , te pitanja hoće li američka bezbjednost doći pod prijetnju ako se ovi ljudi puste, ili neki od njih premjeste u neke druge zatvore. U ključnim mjesecima nakon napada od 11 septembra , prvi osumnjičenici za terorizam su dovedeni u inače malo poznatu američku vojnu bazu na Kubi.Oni su bili u američkom pritvoru, ali istodobno izvan američke jurisdikcije, i ne na američkom tlu. Tadašnji predsjednik Bush je rekao da je od neopisive važnosti za sigurnost Amerike, da ih se drži u Guantanamu. George W Bush, bivši američki predsjednik: Oni su u pritvoru kako bismo ih spriječili da ubijaju američki narod. Ali u jednom od prvih naredbi po preuzimanju dužnosti, predsjednik Barack Obama je naredio zatvaranje ovog zatvora u roku godinu dana, rekavši: Predsjednik Barack Obama: Evo, ja izvršavam što sam obećao, ne samo tijekom kampanje, nego zato što vjerujem da bi bila i želja očeva naše nacije da se poštuju osnovni standardi našeg sistema. Ovakav potez je pozdravio svijet, koji je u većini na Guantanamo gledao kao na mrlju na američkom kredibilitetu i prestižu. Benjamin Wittes, pri političkom institutu Brookings, kaže: Benjamin Wittes, Institut Brookings, Washington: Nema sumnje da je ovo nešto što su mnoge zemlje u svijetu željele vidjeti, a i mnogo ljudi u Americi. Guantanamo je postao veliki diplomatski problem za Sjedinjene države. No ima i druga strana koja kaže da predsjednik Obama rizikuje bezbjednost Sjedinjenih Država, ukoliko dio zarobljenika oslobodi u druge zemlje, bez adekvatnih zaštitnih mjera, ili ako ih dovede u druge američke zatvore. Republikanski senator John McCain je skrenuo pažnju na to jučer tijekom senatske rasprave vodjenje s ministrom obrane Roebrtom Gatesom: Senator John McCain: Šta da radimo s tim ljudima, ovdje u našoj zemlji, ako ih nemamo poslati negdje drugo. Šta da radimo s tim ljudima, ako znamo šta ih čeka u zemljama odakle su, poput Jemena? Drugi opet upozoravaju da će ograničavanje metoda ispitivanja zarobljenika, i ukidanje tajnih zatvora CIA-e, Sjedinjene Države učiniti mnogo ranjivijim. Republikanski senator John Cornyn: Senator John Cornyn Moramo imati neko mjesto gdje naši obavještajci mogu ispitivati takve osumnjičenike, držati ih, dobiti od njih informaciju koja će , nadati se, spriječiti buduće terorističke napade. Umirovljeni admiral John Hutson i drugi, medjutim , govore da takav sistem više škodi Sjedinjenim Državama, nego što pomaže: Admiral John Hutson : Mučenja, tajni zatvori, i takve vrste zloupotreba ne minimiziraju broj ljudi koji su prijetnja zemlji, naprotiv, oni služe kao promocija kako bi se drugi pridružili takvim grupama. Na sastanku Evropske Unije u ponedjeljak, su tamošnji ministri vanjskih poslova naznačili da bi neke evropske zemlje mogle pomoći u smještanju nekih od zarobljenika iz Guantanama. Ali, ako se to i dogodi, neka pitanja i dalje ostaju otvorena, Još jednom Benjamin Wittes, Institut Brookings: Koga od njih uopće možete mirno pustiti na slobodu? Kome ćete suditi, i u kojoj formi, a koga možete poslati u treće zemlje? Hoće li i jedna zemlja istinski htjeti prihvatiti ljude koje puštate iz zatvora? Čak ako se neki od njih puste na slobodu, i pošalju u treće zemlje, uvijek postoji mogućnost povratka terorističkim aktivnostima. Bivši zarobljenik iz Guantanama, Said Ali al Shihri, nakon puštanja iz zatvora se pojavio u Jemenu, i ubrzo postao zamjenik lidera al Qaide u toj zemlji. On je objavio i video snimak u kojem je napadao svoj tretman u zatvoru. Potencijalna opasnost puštanja nekih sa Guantanama na slobodu, opće je prihvaćena činjenica, no analitičar Wittes kaže da se jednostavno mora iznaći sistem da se to riješi: Moramo stvoriti za tu zadnju grupu, grupu koju ne možeš osloboditi, i kojoj ne možeš suditi, dakle, kao društvo moramo napraviti proces i dati ovlasti da se riječi njihov status. Od oko 245 osoba na Guantanamu, većina ih se drži godinama bez sudjenja. No, izgleda da će njihova sudbina biti riješena u narednih 12 mjeseci.